अमेरिकी महिला ने कबूला कि वह जासूस है : ईरान  
ईरान ने जिस अमेरिकी महिला को अपनी उत्तरी सीमा पर एक वीडियो फिल्म बनाते पकड़ा था, उसने स्वीकार कर लिया है कि वह एक जासूस है।
ईरान ने जिस अमेरिकी महिला को अपनी उत्तरी सीमा पर एक वीडियो फिल्म बनाते पकड़ा था, उसने स्वीकार कर लिया है कि वह एक जासूस है।  ईरान की सरकारी टीवी पर एक वरिष्ठ पुलिस अधिकारी ने रविवार को यह दावा किया। सीमा मामलों के पुलिस उप प्रमुख ब्रिगेडियर जनरल अहमद गारवंड ने बताया, शुरूआती पूछताछ के दौरान उन्होंने खुद के जासूस होने की बात कबूली है। गौरतलब है कि इस अमेरिकी महिला को पांच जनवरी को उस वक्त गिरफ्तार कर लिया गया था जब वह एक पर्यटक के रूप में सीमावर्ती क्षेत्र की एक फिल्म तैयार कर रही थी। गारवंड ने बताया कि वह एक अमेरिकी खुफिया एजेंसी के लिए जासूसी कर रही थी। उन्होंने बताया, अमेरिका ने इस महिला को सीमा की फिल्म तैयार करने का कार्य सौंपा था।